 CONSILIUL LOCAL AL MUNICIPIULUI CRAIOVA

HOTĂRÂREA NR. 2
            Consiliul Local al Municipiului Craiova, întrunit în şedinţa ordinară din data de 31.01.2008;

 Având în vedere raportul nr.8673/2008 întocmit de Direcţia Economico - Financiară prin care se propune alocarea de la bugetul local a ajutorului pentru acoperirea integrală a costurilor de producere, transport, distribuire a energiei termice furnizate populaţiei, pentru lunile noiembrie şi decembrie 2007 şi rapoartele comisiilor de specialitate ale Consiliului Local al Municipiului Craiova nr.30, 31, 32, 35, 36/2008;

În conformitate cu prevederile Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, aprobată prin Legea nr.483/2006 şi Ordinului Ministrului Administraţiei şi Internelor nr.125/2007 privind aprobarea schemei de ajutor de stat pentru compensarea pierderilor înregistrate ca urmare a prestării serviciilor de interes economic general de către societăţile care produc, transportă, distribuie şi furnizează energie termică;

 În temeiul art.36 alin.2 lit. d coroborat cu alin.6 lit. a, pct.14 şi art. 45 alin.2, lit. a din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă alocarea de la bugetul local, a ajutorului pentru acoperirea integrală a costurilor de producere, transport, distribuire a energiei termice furnizate populaţiei, pentru luna noiembrie 2007, în valoare de 3.301.949,18 lei fără TVA, conform anexelor nr.1-3 care fac parte integrantă din prezenta hotărâre.

Art.2. Se aprobă alocarea de la bugetul local, a ajutorului pentru acoperirea integrală a costurilor de producere, transport, distribuire a energiei termice furnizate populaţiei, pentru luna decembrie 2007, în valoare de 3.969.526,51 lei, fără TVA, conform anexelor 4-6 care fac parte integrantă din prezenta hotărâre.

Art.3.

Serviciul Administraţie Publică Locală, Direcţia Economico – Financiară şi Regia Autonomă de Termoficare Craiova vor aduce la îndeplinire prevederile prezentei hotărâri.

	          PREŞEDINTE DE ŞEDINŢĂ,
	  CONTRASEMNEAZĂ,

	          
	SECRETAR,

	Petre GONGU
	Nicoleta MIULESCU

